CELEX: 52010PC0129
Language: ro
Date: 2010-04-06
Title: Propunere de decizie de punere în aplicare a consiliului privind autorizarea Regatului Țărilor de Jos de a aplica o măsură de derogare de la articolul 193 din Directiva 2006/112/CE privind sistemul comun al taxei pe valoarea adăugată (Numai versiunea în limba olandeză este autentică)

|

52010PC0129

 Propunere de decizie de punere în aplicare a consiliului privind autorizarea Regatului Țărilor de Jos de a aplica o măsură de derogare de la articolul 193 din Directiva 2006/112/CE privind sistemul comun al taxei pe valoarea adăugată (Numai versiunea în limba olandeză este autentică)  /* COM/2010/0129 final - NLE 2010/0071 */  

	[pic] | COMISIA EUROPEANĂ |Bruxelles, 6.4.2010COM(2010)129 final2010/0071 (NLE)Propunere deDECIZIE DE PUNERE ÎN APLICARE A CONSILIULUIprivind autorizarea Regatului Țărilor de Jos de a aplica o măsură de derogare de la articolul 193 din Directiva 2006/112/CE privind sistemul comun al taxei pe valoarea adăugată(Numai versiunea în limba olandeză este autentică)EXPUNERE DE MOTIVECONTEXTUL PROPUNERII |110 | Motivele și obiectivele propunerii În conformitate cu articolul 395 din Directiva 2006/112/CE din 28 noiembrie 2006 privind sistemul comun al taxei pe valoarea adăugată (denumită în continuare „directiva TVA”), Consiliul, hotărând în unanimitate la propunerea Comisiei, poate autoriza orice stat membru să aplice măsuri speciale de derogare de la dispozițiile directivei respective, pentru a simplifica procedura de colectare a TVA sau pentru a preveni anumite forme de evaziune fiscală sau de fraudă. Printr-o scrisoare înregistrată la Secretariatul General al Comisiei la data de 29 ianuarie 2010, Regatul Țărilor de Jos a solicitat autorizarea aplicării unei măsuri de derogare în industria confecțiilor prêt-à-porter, după cum s-a acordat în prealabil pentru o perioadă limitată prin Decizia 2007/740/CE. Prin scrisoarea din 25 februarie 2010, Comisia a informat celelalte state membre cu privire la cererea înaintată de Țările de Jos, în conformitate cu articolul 395 alineatul (2) din Directiva 2006/112/CE. Prin scrisoarea din 2 martie 2010, Comisia a comunicat Țărilor de Jos faptul că deține toate informațiile necesare pentru a analiza cererea. |120 | Contextul general Măsura solicitată, și anume un mecanism de taxare inversă, trebuie considerată de fapt ca o măsură vizând prevenirea anumitor tipuri de evaziune fiscală în sectorul industriei confecțiilor prêt-à-porter. Subcontractanții din sectorul industriei confecțiilor prêt-à-porter sunt uneori întreprinderi mici, care deseori s-au dovedit a fi întreprinderi cu durată efemeră, pe care administrația fiscală nu le poate controla cu ușurință și care constituie instrumente de evaziune fiscală. O formă curentă de evaziune constă în neplata către administrația fiscală a TVA facturate de către subcontractanți, care ulterior nu mai pot fi găsiți, dar care au furnizat totuși clientului (contractantului) o factură valabilă care permite acestuia din urmă deducerea TVA. Decizia autorizează Regatul Țărilor de Jos să aplice, în sectorul industriei confecțiilor prêt-à-porter, un sistem de transfer al obligației de a plăti TVA autorităților fiscale de la subcontractant la întreprinderea de confecții (contractantul). În acest context, Decizia 2007/740/CE a Consiliului a autorizat Regatul Țărilor de Jos să aplice până la 31 decembrie 2009 acest sistem care derogă de la articolul 193 din directiva TVA. Pentru a evalua impactul măsurii de derogare, pe de o parte, și al altor factori, pe de altă parte, decizia prevedea obligația Țărilor de Jos de a prezenta un raport cu privire la eficacitatea măsurii și la eventualele dovezi ale delocalizării în alte state membre a subcontractanților din industria confecțiilor prêt-à-porter. Din raport reiese că măsura de derogare, împreună cu evoluțiile de pe piața internațională, a dus la o îmbunătățire considerabilă a situației fraudelor din cadrul industriei confecțiilor prêt-à-porter din Țările de Jos. Numărul întreprinderilor care îndeplinesc condițiile pentru a aplica măsura de derogare este în creștere continuă, piața se stabilizează, iar nivelul supravegherii de către autoritățile fiscale crește. Conform Țărilor de Jos, pentru a se decide cu privire la suprimarea măsurii de derogare ar trebui luată o decizie finală într-o etapă ulterioară, probabil în 2011, după consultarea altor părți interesate, cum ar fi inspectoratul muncii și organismul responsabil cu asigurările sociale. Prin urmare, ar fi necesar să se prelungească măsura de derogare până la sfârșitul lui 2012. În cazul în care Țările de Jos ar considera că este necesară încă o prelungire a măsurii de derogare, un nou raport de evaluare trebuie trimis împreună cu cererea de derogare, cel târziu până la 1 aprilie 2012. |130 | Dispoziții în vigoare în domeniul propunerii Decizia Consiliului din 13 noiembrie 2007 de autorizare a Regatului Țărilor de Jos să aplice o măsură de derogare de la articolul 193 din Directiva 2006/112/CE privind sistemul comun al taxei pe valoarea adăugată (Decizia 2007/740/CE a Consiliului, JO L 300, 17.11.2007, p. 71). |141 | Coerența cu celelalte politici și obiective ale Uniunii Nu se aplică. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |219 | Nu se aplică. |Obținerea și utilizarea expertizei |229 | Nu a fost necesară consultarea experților externi. |230 | Evaluarea impactului Propunerea de decizie de punere în aplicare vizează combaterea unei eventuale evaziuni fiscale în domeniul TVA în industria confecțiilor prêt-à-porter, putând avea în consecință un impact economic pozitiv. Cu toate acestea, având în vedere sfera de aplicare restrânsă a derogării și aplicarea sa limitată în timp, impactul va fi, în orice caz, limitat. |ELEMENTELE JURIDICE ALE PROPUNERII |305 | Rezumatul acțiunii propuse Autorizarea Regatului Țărilor de Jos de a aplica o măsură de derogare de la articolul 193 din directiva TVA în ceea ce privește utilizarea unui mecanism de taxare inversă pentru anumite operațiuni din sectorul industriei confecțiilor prêt-à-porter. |310 | Temeiul juridic Articolul 395 din directiva TVA. |329 | Principiul subsidiarității În conformitate cu articolul 395 din directiva TVA, un stat membru care dorește să introducă măsuri de derogare de la respectiva directivă trebuie să obțină autorizarea Consiliului, sub forma unei decizii a Consiliului. Prin urmare, propunerea respectă principiul subsidiarității. |Principiul proporționalității Propunerea respectă principiul proporționalității din următorul (următoarele) motiv(e). |331 | Decizia se referă la o autorizație acordată unui stat membru la cerere și nu constituie o obligație. |332 | Având în vedere sfera de aplicare restrânsă a derogării, măsura specială este proporțională cu obiectivul urmărit. |Alegerea instrumentelor |342 | În temeiul articolului 395 din directiva TVA, derogarea de la normele comune în materie de TVA este posibilă numai cu autorizarea Consiliului hotărând în unanimitate la propunerea Comisiei. În plus, o decizie a Consiliului este cel mai adecvat instrument, deoarece poate fi adresată statelor membre în mod individual. |IMPLICAțIILE BUGETARE |409 | Propunerea nu are nicio implicație pentru bugetul comunitar. |INFORMAțII SUPLIMENTARE |Clauza de reexaminare/revizuire/caducitate |533 | Propunerea conține o clauză de caducitate. |3837 |2010/0071 (NLE)Propunere deDECIZIE DE PUNERE ÎN APLICARE A CONSILIULUIprivind autorizarea Regatului Țărilor de Jos de a aplica o măsură de derogare de la articolul 193 din Directiva 2006/112/CE privind sistemul comun al taxei pe valoarea adăugată(Numai versiunea în limba olandeză este autentică)CONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[1], în special articolul 395 alineatul (1),având în vedere propunerea Comisiei Europene,întrucât:1.  Printr-o scrisoare înregistrată la Secretariatul General al Comisiei la data de 29 ianuarie 2010, Regatul Țărilor de Jos a solicitat autorizarea aplicării unor măsuri fiscale speciale în industria confecțiilor prêt-à-porter , autorizate în prealabil pentru o perioadă limitată prin Decizia 2007/740/CE[2].2.  Prin scrisoarea din 25 februarie 2010, Comisia a informat celelalte state membre cu privire la cererea înaintată de Țările de Jos, în conformitate cu articolul 395 alineatul (2) din Directiva 2006/112/CE. Prin scrisoarea din 2 martie 2010, Comisia a comunicat Țărilor de Jos faptul că deține toate informațiile necesare pentru a analiza cererea.3.  Acordul ar autoriza Țările de Jos să aplice, în sectorul industriei confecțiilor prêt-à-porter , un sistem de transfer al obligației de a plăti TVA autorităților fiscale de la subcontractant la întreprinderea de confecții (contractantul).4.  În trecut, aceste acorduri s-au dovedit a fi o măsură eficientă de prevenire într-un sector în care colectarea TVA este problematică datorită dificultăților privind identificarea și supravegherea activităților subcontractanților. Prin urmare, măsura solicitată trebuie considerată ca fiind o măsură de prevenire a anumitor tipuri de evaziune fiscală și de fraudă în sectorul industriei confecțiilor prêt-à-porter .5.  Alegerea locului realizării producției de îmbrăcăminte prêt-à-porter este influențată de costurile scăzute ale forței de muncă, iar subcontractanții își pot deplasa cu ușurință producția dintr-o țară în alta. Prin urmare, Decizia 2007/740/CE i-a cerut Regatului Țărilor de Jos să monitorizeze și să evalueze impactul acestor factori asupra eficacității măsurii de derogare și să prezinte un raport Comisiei până la 31 iulie 2009.6.  Acest raport a indicat faptul că situația fraudei s-a îmbunătățit considerabil și că numărul întreprinderilor de confecții prêt-à-porter care îndeplinesc condițiile pentru procedura de taxare inversă în temeiul Deciziei 2007/740/CE a scăzut constant ca urmare a măsurii de derogare și a evoluțiilor de pe piața internațională. În consecință, sectorul confecțiilor prêt-à-porter se stabilizează progresiv în Țările de Jos.7.  Pentru a finaliza acest proces, Regatul Țărilor de Jos a solicitat o nouă prelungire a măsurii pentru o perioadă limitată și a anunțat, în același timp, că o decizie finală privind posibila suprimare a măsurii va fi luată în 2011. Prin urmare, este necesar ca derogarea să fie acordată până la 31 decembrie 2012.8.  În cazul în care Regatul Țărilor de Jos ar considera că este necesară încă o prelungire a măsurii de derogare după 2012, un nou raport de evaluare trebuie trimis Comisiei împreună cu cererea de prelungire, cel târziu până la 1 aprilie 2012.9.  Derogarea nu va avea un efect negativ asupra resurselor proprii ale Comunităților Europene care provin din taxa pe valoarea adăugată și nici nu va influența valoarea TVA percepută în etapa finală a consumului,ADOPTĂ PREZENTA DECIZIE DE PUNERE ÎN APLICARE:Articolul 1Prin derogare de la articolul 193 din Directiva 2006/112/CE a Consiliului, Regatul Țărilor de Jos este autorizat să aplice, până la 31 decembrie 2012, în sectorul industriei confecțiilor prêt-à-porter , un sistem de transfer al obligației subcontractantului de a plăti TVA autorităților fiscale dinspre subcontractant înspre întreprinderea de confecții (contractantul).Articolul 2Orice eventuală cerere de a prelungi această măsură după 2012 trebuie însoțită de prezentarea de către Țările de Jos, cel târziu până la 1 aprilie 2012, a unui raport adresat Comisiei cu privire la eficacitatea măsurii, precum și la alte dovezi ale delocalizării în alte țări a subcontractanților din industria de confecții prêt-à-porter .Articolul 3Prezenta decizie de punere în aplicare se adresează Regatului Țărilor de Jos.Adoptată la Bruxelles,Pentru ConsiliuPreședintele [1] JO L 347, 11.12.2006, p. 1. Directivă modificată prin Directiva 2006/138/CE (JO L 384, 29.12.2006, p. 92).[2] Decizia Consiliului din 13 noiembrie 2007 de autorizare a Regatului Țărilor de Jos să continue să aplice o măsură de derogare de la articolul 193 din Directiva 2006/112/CE privind sistemul comun al taxei pe valoarea adăugată (JO L 300, 17.11.2007, p. 71).